Jump to content

# ArchWiki:Contributing (Magyar)

12 languages

- Bosanski
- Català
- Ελληνικά
- English
- Español
- Français
- Italiano
- 日本語
- Polski
- Português
- Русский
- 中文（简体）

From ArchWiki

Related articles

- Help:Editing
- Help:Style

Az Arch Linux magatartási kódexe szabályozza az összes Arch projektet.

Az ArchWiki arra törekszik, hogy a dokumentáció egyértelmű, átfogó és professzionális modelljét kínálja. Ennek a célnak az eléréséhez racionális és funkcionális módon kell megszerveznünk a munkát: Ez a cikk megpróbálja sematikusan elmagyarázni, hogy melyek a legfontosabb feladatok, amelyek elvégzéséhez Ön segítséget nyújthat.

Ez egy közösségi erőfeszítés, de ha Ön komolyan veszi a feladatot, akkor egy hivatalos wiki-karbantartói pozíció is helyénvaló lehet.

## Három alapvető szabály

Három egyszerű szabály van, amit minden közreműködőnek, beleértve a kezdőket is, a wiki többi felhasználója iránti tisztelet jeléül meg kell próbálnia betartani: #Mindig megfelelően használja a szerkesztési összefoglalót, #Egyszerre ne végezzen el bonyolult módosításokat és #Jelentse be a cikk átírását a vitalapon.

Minden wiki közreműködőnek feltételeznie kell és el kell várnia, hogy a többi felhasználó előbb-utóbb ellenőrizni fogja a szerkesztéseit, és tiszteletben kell tartania a jogukat ehhez azáltal, hogy a lehető leggyorsabbá és legegyszerűbbé teszi az ellenőrzést a fenti három szabály betartásával. Azok, akik ismerik az együttműködésen alapuló szoftverprojekteket, könnyen megértik a wiki szerkesztési összefoglalók és a git commit üzenetek, valamint a wiki szerkesztési különbségek és a git különbségek közötti analógiát.

Warning: A cikkek azon szerkesztései, amelyek nem tartják tiszteletben ezeket az alapvető szabályokat, és mint ilyenek, észszerű erőfeszítéssel sem érthetőek meg, további figyelmeztetés nélkül teljes mértékben visszavonhatóak, különösen amikor azok népszerű cikkeket érintenek.

### Használja mindig megfelelően a szerkesztési összefoglalót

A szerkesztési összefoglaló egy kis szövegdoboz, amely a fő szerkesztőterület alatt, közvetlenül a Save changes vagy a Save page gomb felett található. Nagyon fontos, hogy tömören mindig leírja, mi történt és miért történt. Fontos megjegyezni, hogy a szerkesztési összefoglalókban működnek a belső wiki linkek, ezért használja őket a kapcsolódó beszélgetésekre vagy cikkekre mutató linkek elhelyezésére. Hasonlóképpen, illessze be a releváns szerkesztési különbségekre vagy külső forrásokra, például fórumtémákra vagy levelezőlistákra mutató URL-eket.

Kizárólag kisebb szerkesztések esetén, pl. nyelvtani vagy helyesírási javítások, illetve egy mondat egyszerű átfogalmazása esetén hagyható ki a "miért" rész. Hasonlóképpen, egy új beszélgetés indításához vagy egy meglévő beszélgetésre való válaszadáshoz nem kell megismételni az üzenetet a szerkesztési összefoglalóban.

Note: Amikor Ön a edit gombra kattint egy szakasz fejlécén, akkor a `/* Szakasz neve */` előre kitöltődik az összefoglaló mezőben. Ez nem megjegyzés szintaxis. A `/*` és `*/` közötti szöveg az oldal egy szakaszára mutató hivatkozássá alakul. A szerkesztési összefoglalót fűzze utána.
Tip:

- Vessen egy pillantást a legutóbbi változtatások szerkesztési összefoglalóira annak érdekében, hogy képet kapjon arról, hogy mit írjon az összefoglalódba, de legyen óvatos, mert sajnos nem minden felhasználó ismeri ezeket az irányelveket.
- Használjon olyan linkeket, mint a Special:Diff/359881/next a diffekre mutató kattintható hivatkozásokhoz. A szintaxis részleteiért tekintse meg az mw:Help:Diff oldalt.

### Egyszerre ne végezzen el bonyolult módosításokat

Amennyiben Ön egy oldalon – legyen az egy egyszerű cikk vagy egy vitalap – átfogó módosítást szeretne végrehajtani, mindig ossza fel a munkát több egyszerű szerkesztésre, például a megvalósításhoz szükséges különböző logikai lépések szerint. Kétség esetén tekintse meg az eredményül kapott különbséget a Show changes gombbal, és gondolja át, hogy egy másik felhasználó megértené-e a szöveget, figyelembe véve a fent leírt szerkesztési összefoglalót is. Néhány gyakori művelet, amely zavaró különbségeket generál:

- Egy szakasz áthelyezése egy cikkben, és egyúttal a tartalmának szerkesztése. Megoldás: a szakasz áthelyezése változatlanul, mentés, és a tartalom módosítása a következő szerkesztésben.
- Egy cikk több szakaszának egyidejű átrendezése. Megoldás: Szerkesztésenként kizárólag egy szakasz áthelyezése.

Note: Ez a gyakorlat természetesen növeli a bejegyzések számát a Special:RecentChanges listában. Emiatt ne aggódjon, a felhasználók könnyen szűrhetik a listát a Group changes by page in recent changes and watchlist setting under Preferences > Recent changes > Advanced options segítségével.

### Jelentse be a cikk átírását a vitalapon

Amennyiben Ön egy vagy több cikket radikálisan át szeretne strukturálni vagy át szeretne írni, akkor először egy megfelelő vitalapon tegye közzé és magyarázza el az Ön szándékát, és adjon minden más érdeklődő felhasználónak elegendő időt a válaszadásra és a véleménynyilvánításra.

Ne feledje el, hogy a tervezett változtatások bejelentése nem mentesül a #Mindig megfelelően használja a szerkesztési összefoglalót és #Egyszerre ne végezzen el bonyolult módosításokat szerkesztési kritériumok alól.

## Legfontosabb feladatok

A cikk további részében bemutatjuk a wikin való közreműködés különböző módjait. Ezek között azonban van egy, amelyet Önnek sokkal fontosabbnak kell tartania a többi felett: Vegye fel a kedvenc cikkeit a figyelőlistájára, és védje meg őket a kontraproduktív szerkesztésektől.

Az archwiki naponta több tucat szerkesztést kap számos különböző felhasználótól. Bár ezek a változtatások többnyire tényleges fejlesztések, egyetlen, gyakran jóhiszeműen elvégzett szerkesztés is elég ahhoz, hogy egy egész bekezdés vagy szakasz jelentését pontatlanul megváltoztassa, vagy néha indokolatlanul teljesen törölje. Ha észrevétlen marad, akkor ez tönkreteszi az Ön és az összes korábbi szerkesztő értékes munkáját. Sajnos ez gyakrabban fordul elő, mint gondolná: A hivatalos wiki munkatársai mindent megtesznek a kontraproduktív szerkesztések szűrésére és kijavítására, de soha nem szabad teljesen rájuk hagyatkozni, egyrészt azért, mert – akárcsak Ön – nekik is korlátozott idejük van a wikin dolgozni, másrészt azért, mert nem mindentudók, és nagyon valószínű, hogy a kedvenc cikkei által tárgyalt témákban szerzett ismeretei nagyobbak, mint az övék. Általánosságban elmondható, hogy egy wiki egyszerűen nem működik, amennyiben a felhasználók csak az új tartalom írására koncentrálnak, de aztán nem törődnek azzal, hogy mi történik a hozzájárulásaikkal.

Szerencsére van egy nagyon egyszerű módja annak, hogy Ön kövesse azokat a cikkeket, amelyekhez hozzájárult, vagy amelyeket a legjobban szeret, vagy amelyekben a legjobban jártas: Minden cikk tetején van egy "figyelés" link, és ha rákattint, akkor a cikk felkerül az Ön figyelőlistájára. Ezután a Special:Watchlist oldalon követheti a változásokat, vagy a Special:Preferences#mw-prefsection-personal-email "e-mail beállítások" mezőjében kiválaszthatja, hogy e-mailben kapjon értesítést, amikor a figyelt cikkek frissítéseket kapnak. A követett oldalak a Special:RecentChanges oldalon félkövér betűkkel kiemelve jelennek meg. Végül a figyelőlista beállításai a Special:Preferences#mw-prefsection-watchlist oldalon találhatóak meg: A beállítások között Ön azt is választhatja, hogy automatikusan el legyen kezdve a megfigyelés azon oldalak számára amelyeket Ön hozott létre vagy szerkesztett.

Amennyiben Ön azt veszi észre, hogy a figyelőlistáján szereplő egyik cikk pontatlanul van szerkesztve, vagy egyszerűen nem érti a hibát, akkor erősen javasoljuk, hogy azt kijavítsa, amennyiben lehetséges, vagy indítson róla egy beszélgetést a cikk vitalapján, illetve a felelős szerző vitalapján. A naprakészség megőrzése érdekében beállíthat webes/e-mail értesítéseket a vitalapokhoz a Special:Preferences#mw-prefsection-echo paraméterrel.

## Források

Íme egy lista azokról az oldalakról, amelyek a közreműködéshez szükséges információkat tartalmazzák:

- Help:Article naming guidelines - Ez az elnevezési útmutató hatékony cikkelnevezési stratégiákat és szempontokat tárgyal a wiki olvashatóságának biztosítása és a navigáció javítása érdekében. Olvasd el ezt az útmutatót, mielőtt Ön új oldalt hozna létre.
- Help:Editing - Ez a rész ismerteti mind a széles körben ismert MediaWiki jelölőnyelvet, mind az ArchWiki-specifikus irányelveket. Kötelező olvasmány minden leendő közreműködő személy számára.
- Help:Discussion - Ez az útmutató segít abban, hogy Ön miként beszélgethet másokkal a vitalapokon.
- Help:Style - Ez az útmutató irányelveket ad az ArchWiki cikkek stílusának egységesítéséhez.
- Help:Category Ez az útmutató elmagyarázza, hogy miként lehet beállítani oldalkategóriákat, hogyan lehet hiányzó kategóriaoldalakat létrehozni, és hogyan lehet egy oldalt másik kategóriába áthelyezni.
- ArchWiki:Translation Team - Egy új fordítási oldal létrehozását mutatja be lépésről lépésre. Kövesse az útmutatót annak érdekében, hogy Ön lefordíthassa az oldalakat a saját nyelvére.
- i18n - Átfogó útmutatóként szolgál az ArchWiki nemzetközivé tétele és nyelvterület-beállítása számára.
- Help:Procedures - Hasznos ellenőrzőlisták gyűjteménye összetett műveletek számára.

Az összes súgócikk egy helyen történő áttekintése érdekében tekintse meg a :Category:Help oldalt.

## Létrehozás

Győződjön meg róla, hogy érti az ArchWiki filozófiáját, és gondolja át, hogy mások mit szeretnének olvasni (tekintse meg az ArchWiki:Requests oldalt az ötletekért). Ahogy említettük, a wiki hatóköre meglehetősen széles.

A nagyobb projektek koordinálásának a segítségéért beszéljen a karbantartókkal.

A Help:Editing (Magyar)#Lapok létrehozása című rész ismerteti az új cikkek létrehozásának lépéseit a fő névtérben.

A wiki aloldal funkciója (cikk/aloldal) a felhasználói oldaladon is elérhető. Használatával létrehozhatsz egy vázlatot egy üres aloldalon. Kérjük Önt, hogy vegye figyelembe, hogy a felhasználói oldal tartalmát nem szabad kategorizálni, de minden más funkció használható. Miután befejezte a vázlatkészítést, Ön egyszerűen áthelyezheti az aloldalt az új nevére. Kérjük, adjon hozzá releváns cikk állapotsablonokat (kizárólag) az áthelyezést követően. Minél részletesebben írja le egy állapotsablon okát, annál könnyebben tudnak a wikit fejlesztő felhasználók Önnel együttműködni.

## Fejlesztés

A tartalomszerkesztés, korrektúra és frissítés soha véget nem érő feladatnak tekinthető, bármelyik wikiről is legyen szó. Amennyiben Ön segíteni szeretne, akkor regisztráljon egy felhasználói fiókot, majd kezdje el a szerkesztői és fordítói munkát.

- Javítsa ki a pontatlan vagy elavult helyesírási, nyelvtani, nyelvi és stílusbeli hibákat.
- Bővítse ki a hiányos cikkeket, vagy tegye rendbe a rosszul megírt tartalmat.
- Segítsen a kérések teljesítésében.

### Nem Arch felhasználók

Bárki regisztrálhat felhasználói fiókot: A nem Arch felhasználók is hozzájárulhatnak olyan tartalmakkal, amelyek más Linux operációs rendszerekre vonatkoznak, amennyiben biztosak abban, hogy azok a tartalmak az Arch Linuxra is vonatkoznak. Különösen fontos, hogy a cikkek kifejezetten az Arch felhasználók számára legyenek megírva, ezért:

- Ne adjon hozzá más Linux operációs rendszerekre jellemző megjegyzéseket. Például egy Fedora felhasználó közreműködése a systemd oldalon rendben van, de ha megemlíti, hogy az újonnan hozzáadott tartalom működik a Fedora operációs rendszeren, akkor azt irreleváns szerkesztés lenne.
- Ne helyettesítse az Arch-specifikus konvenciók, terminológia vagy segédprogramok említését olyan alternatívákkal, amelyek az operációs rendszerek szélesebb körére vonatkozhatnak.

## Karbantartás

- Segítsen a legutóbbi változtatások ellenőrzésében, a jelentéskészítésben és a megkérdőjelezhető szerkesztések javításában.
- Segítsen figyelmeztető jelöléssel megjelölni a cikkeket. Segítsen megfelelő cikkállapot-sablonokkal, például `{{Out of date}}`, `{{Accuracy}}`, `{{Remove}}`, `{{Archive}}` stb. jelöléssel ellátni őket.
- Vegye fel kedvenc cikkeit az Ön figyelőlistájára, és védje meg őket a kontraproduktív szerkesztésektől (Legfontosabb feladat).
- Vegyen részt a különböző vitalapokon folytatott beszélgetésekben: A legtöbb felhasználót érdekelni fogja majd az ezen a linken található általános beszélgetések legfrissebb hozzászólásainak a követése. A karbantartással kapcsolatos hozzászólások ehelyett az [1], [2], [3] és [4] oldalakon találhatóak meg.

## Szervezés

A cikkek rendezése, kategorizálása és mozgatása minden wiki karbantartó számára fontos feladattá vált, akik a kategóriafát alkalmazzák és fejlesztik.

- Csökkentse és egyesítse az ismétlődő oldalakat.
- Javítsa a wiki navigációját.
- Kategorizáljon nem kategorizált oldalakat, nem kategorizált kategóriákat és keresett kategóriákat. Részletekért tekintse meg a Help:Style (Magyar)#Kategóriák és Help:Style (Magyar)#Kategóriaoldalak leírásokat.
- Javítsa ki a hibás és dupla átirányításokat. Vitassa meg vagy alkalmazza a javasolt átirányításokat.
- További hasznos takarítóeszközökért tekintse meg a Special:SpecialPages leírást.

## Fordítás

Fordítások hozzáadása vagy javítása. Ügyeljen arra, hogy a fordítások szinkronban legyenek egymással. Néhány nyelv együttműködési projekteket indított (tekintse meg az alábbi listát) a cikkek fordításának hatékony megszervezése érdekében. Kérjük, hogy fontolja meg azt, hogy csatlakozik az Ön nyelve fordítói csapatához, vagy legalább tájékoztassa őket, amikor elkezdi fordítani a cikket.

- ArchWiki:Translation Team
- ArchWiki:Translation Team (Català)
- ArchWiki:Translation Team (Español)
- ArchWiki:Translation Team (Esperanto)
- ArchWiki:Translation Team (Français)
- ArchWiki:Translation Team (Hrvatski)
- ArchWiki:Translation Team (Bahasa Indonesia)
- ArchWiki:Translation Team (Italiano)
- ArchWiki:Translation Team (Magyar)
- ArchWiki:Translation Team (Nederlands)
- ArchWiki:Translation Team (Polski)
- ArchWiki:Translation Team (Português)
- ArchWiki:Translation Team (Slovenský)
- ArchWiki:Translation Team (Türkçe)
- ArchWiki:Translation Team (Česky)
- ArchWiki:Translation Team (Ελληνικά)
- ArchWiki:Translation Team (Русский)
- ArchWiki:Translation Team (Українська)
- ArchWiki:Translation Team (العربية)
- ArchWiki:Translation Team (正體中文)
- ArchWiki:Translation Team (简体中文)
- ArchWiki:Translation Team (한국어)

Néhány nyelv külső wikit használ, ezért a fordításhoz eltérő lépések szükségesek. A Help:i18n oldalon található egy lista a külső wikiket tartalmazó listáról.

### Speciális üzenetek lefordítása

Az Arch Wikin néhány speciális üzenet található. Kérjük, hogy adja meg az Ön nyelvére történő fordításukat a következő linken:

- A kategóriafában található üzenetben: Adja hozzá a fordítást itt.
- Vitaoldal szövege: Adja hozzá a fordítást itt.

## Ötletelés

A közreműködések valós idejű összehangolására más felhasználókkal létezik egy hivatalos #archlinux-wiki IRC csatorna. Ha nem tudja, hogy hol kezdje, vagy kínosan érzi magát mások munkájának szerkesztése miatt, akkor ötleteket és javaslatokat is közzétehet az Arch Linux Forums Forum & Wiki discussion részében.

## Back-end karbantartás

Ön az Arch Linux GitLab segítségével jelentheti a hibákat, és hozzájárulhat a javításokhoz és fejlesztésekhez az ArchWiki háttérrendszerében (ArchWiki back-end). A MediaWiki beállítását az infrastructure repository tárolja.

## Panasztétel

If you have any generic negative remarks or complaints about how the wiki is moderated or administered, please leave a message in ArchWiki talk:Maintenance Team. Of course it should not be necessary to state that it is indeed possible to complain about something using a civil and respectful tone :)

Ha bármilyen általános negatív megjegyzése vagy panasza van a wiki moderálásával vagy adminisztrációjával kapcsolatban, akkor kérjük Önt, hogy hagyjon üzenetet az ArchWiki talk:Maintenance Team oldalon. Természetesen itt nem kell kijelenteni Ön felé, hogy igenis lehet valamiről panaszt tenni udvarias és tisztelettudó hangnemben :)

A panaszok és észrevételek benyújtásának minden megfelelő helyét és módját az ArchWiki:Maintenance Team (Magyar)#Kivel, mikor és hogyan lehet kapcsolatba lépni? oldalon ismertetjük.

Category:

- ArchWiki (Magyar)