Jump to content

# Getting involved (Magyar)

14 languages

- Čeština
- Ελληνικά
- English
- Español
- Français
- Bahasa Indonesia
- Italiano
- 日本語
- Lietuvių
- Polski
- Português
- Русский
- 中文（简体）
- 中文（繁體）

From ArchWiki

This article or section needs to be translated.

Notes: The community repository has been merged to the extra repository during the svn to git migration and trusted users have been renamed to package maintainers. (Discuss in Talk:Getting involved (Magyar))

Related articles

- FAQ
- ArchWiki:Contributing

Az evolúciós biológiában az együttműködés olyan interakciókat ír le, ahol az egyén kis költségeket fizet azért, hogy bizonyíthatóan nagyobb hasznot hozzon egy valaki számára vagy a többiek számára. Ha ezt a költséges hozzájárulást viszonozzák, akkor az minden érintett számára óriási haszonnal jár. Ez az elv azokra az Arch közösség proaktív tagjaira is vonatkozik, akik szeretnének bekapcsolódni és hozzájárulni kedvenc Linux disztribúciójukhoz. Részvételük nemcsak a közösség tagjainak és az Arch közösségnek, hanem az ingyenes és nyílt forráskódú szoftverek összes felhasználójának is előnyös.

Ez a cikk leírja azt, hogy az új és a tapasztalt Arch felhasználók miként járulhatnak hozzá a közösséghez. Ne feledje el, hogy ez nem teljes lista. Mielőtt hozzájárulna, kérjük Önt, hogy tanulmányozza át a magatartási kódexet.

## Közösség

### Hozzászólás a fórumokon

A bekapcsolódás egyik legegyszerűbb módja az Arch Linux fórumokon való részvétel, amelyek lehetővé teszik a közösség megismerését és segítenek az új felhasználóknak.

### Fejlessze ezt a Wikit

Az ArchWiki a felhasználók által közösen karbantartott Arch Linux dokumentáció. Minden felhasználót arra biztatunk, hogy szabadon ossza meg a tudását, járuljon hozzá ennek a dokumentációnak fejlesztéséhez és bővítéséhez.

### Csatlakozzon a csevegőszobához

Ön segíthet más felhasználóknak az IRC csatornákon is. Fontos azonban az, hogy a részvétel előtt elolvassa a csevegőszoba szabályzatát. Emellett rendelkezésre állnak a további IRC csatornák a meghatározott témák számára. Ezen csevegőszobákban a használt nyelv az angol.

### Csatlakozzon a levelezőlistákhoz

Csatlakozzon a vitákhoz. A levelezőlista ezen a linken található. Ügyeljen arra, hogy a lista leírásában leírtak szerint maradjon a témánál.

### Alkotás

Bátran osszon meg háttérképeket, splash képernyőket, színpalettákat, widgeteket, témákat stb. alkotás al-fórum.

Részletekért tekintse meg az Arch Linux alkotást.

## Szoftverek csomagolása

### Jelentse be a telepített szoftvercsomagokat

A pkgstats által biztosított systemd timer elküldi az operációs rendszerre feltelepített szoftvercsomagok listáját, valamint a buildek és az Ön által használt tükörszerverek listáját az Arch Linux fejlesztői számára annak érdekében, hogy segítsen nekik és ezáltal még jobbá tegyék a fejlesztők az Arch Linux operációs rendszert. Az információk névtelenül lesznek elküldve és semmilyen módon nem használhatóak fel azonosítására. Ön bármikor megtekintheti az összegyűjtött adatokat a statisztikai oldalon. További információkért tekintse meg ezt a fórumszálat.

### Jelentse és javítsa ki a hibákat

Az egyik lehetséges módja annak, hogy segítsen a közösségnek az, ha Ön jelenti és rögzíti a hibákat a hibakövető rendszerben.

A hibakövető rendszer nem megfelelő használata azonban megnehezíti a hiba beazonosítását és kijavítását. Kérjük Önt, hogy olvassa el a hibabejelentési irányelveket (Bug reporting guidelines).

### Információ a biztonsági kérdésekről

Az informatikában folyamatosan találunk új biztonsági réseket, nincs tökéletes operációs rendszer. Segítsen az Arch biztonsági csapatának(Arch Security Team) vagy kövesse nyomon az új sebezhetőségeket.

### Segítsen tesztelni a szoftvercsomagokat

A tesztelésre szánt szoftvercsomag-tárolók (repository-k) szoftvercsomagjait ki kell próbálni és el kell fogadni, mielőtt előléptetnék őket a fő szoftvercsomag-tárolókba. Segítsen az Arch tesztelő csapatának az új szoftvercsomagok tesztelésében.

### Hozzon létre AUR szoftvercsomagokat és tartsa azokat karban

Az Arch felhasználók által karbantartott szoftvercsomag-tároló (Arch User Repository) olyan szoftvercsomag-telepítő szkripteket tartalmaz, amelyek lehetővé teszik a felhasználók számára, hogy egyszerűen telepítsenek olyan szoftvereket, amelyek nem részei a hivatalos szoftvercsomag-tárolóknak (Official repositories). A népszerű szoftvercsomagok az extra szoftvercsomag-tárolónak (extra repository) a részeivé válhatnak.

### Megbízható felhasználóvá válás feltételei

Ha Ön segít karbantartani az AUR és a hivatalos szoftvercsomag-tárolókat (community repository), akkor jelentkezhet megbízható felhasználónak (Trusted User). További részletekért tekintse meg a Package Maintainers#How do I become a Package Maintainer? leírást.

## Események

Rendszeresen vannak olyan események, mint a hibajavítások, tisztítások és egyéb tevékenységek, amelyek nyitottak a közösség számára.

- Hibanap (Bug Day)
- AUR takarításnap (AUR Cleanup Day)

## Szoftverprojektek

Az Arch Linux számos komponensből áll, mint például a pacman szoftvercsomag-kezelő, az archlinux.org weboldal (archweb), vagy a támogató rendszer mint az Arch User Repository (aurweb). Ön mindegyik projekthez hozzájárulhat egyénileg.

A részletekért tekintse meg a DeveloperWiki:Projects csapattagok, a kommunikációs csatornák és a használt programozási nyelvek áttekintését. A projektek is ott érhetőek el git itt gitlab.archlinux.org.

## Adomány

A hivatalos Arch Linux adományozási weboldalon megtudhatja, hogy miként adományozhat, amelyet mi a szerverköltségekre fordítunk.

## Nem hivatalos projektek

Megjegyzés: Az itt felsorolt bejegyzések "nem" részei az Arch Linux projektnek.

Az Arch Linux közössége számos projektet tart fenn.

### Csoportok

Az Arch Linuxnak fenntartott csoportok.

Arch Linux Subreddit
  Hely ahol az Arch Linuxról lehet beszélni.

International communities
  Helyi közösségek és találkozók a felhasználók számára.

Arch Women
  Csoport azzal a szándékkal jött létre, hogy megoldja a lehetséges "akadályokat", tehát a férfiak által előzőleg kitaposott utat "oldja meg". A csoport a férfiak hátán felmászott női Arch felhasználók számára jött létre. Alapjaiban demagóg, szánalmas, teljesen hibás az egész elképzelés. (forum thread).

## Arch fejlesztővé válás

Az Arch operációs rendszeren dolgozó személy munkájának a fő motivációja az, hogy segítenie kell az egész közösséget, és ez nem egyszerű feladat az "Arch fejlesztő számára".

Általában az új fejlesztőket a már meglévő fejlesztők fogják felvenni, mivel a terhelés növekszik. Jelentkezni is lehet erre a pozícióra, de gyakrabban meghívnak valakit, akit tudnak, hogy jó lenne, és jól illeszkedne a csapat többi részéhez. Az Arch hozzájárulások portfóliója a legjobb módja annak, hogy a csapat tagja legyen.

A következőkben fel van sorolva néhány olyan dolog amivel Ön segíthet az Arch fejlesztőinek:

- Hozzon létre hírnevet azzal, hogy segítséget nyújt.
- Válaszoljon a felhasználóknak a fórumon, az IRC csatornákon és a levelezési listákon.
- Csatlakozzon a megbízható felhasználókhoz a szoftvercsomagolási tapasztalat megszerzése érdekében és a készségek megmutatása érdekében.
- Küldjön szoftvercsomagokat az AUR szoftvercsomag-tárolóba.
- Csatlakozzon az egyik projekthez, amely az Arch mainstream-be építhető be, vagy indítsa el a saját projektjét.
- Dolgozzon a pacman, makepkg vagy más Arch projekten és küldje el a javításokat a hibakövető rendszerünkbe.
- Nézze át a hibakövető rendszert és rögzítse a meglévő hibákat.
- Kutasson új hibák után és nyújtsa be azokat.
- Javítsa a hibákat, adjon hozzá új oldalakat, tisztítsa meglévő oldalakat a hibáktól, és győződjön meg róla, hogy az eljárások naprakészek a leírásokban.
- Az angol nyelvű leírásokat fordítsa le az Ön nyelvére, nyújtsa be nekünk az Ön fordításait.

Category:

- About Arch (Magyar)

Hidden category:

- Pages or sections flagged with Template:Translateme